અંતરાએ થરથરતા હાથે એટેચ કરેલી વિડિયો ફાઈલ ડાઉનલોડ કરી અને પ્લે કરી. ગુલાલ અને મલ્હારના એકદમ બોલ્ડ દૃશ્યો સ્ક્રીન પર દેખાયાં. ગુલાલ શરમથી નીચુ ઘાલી ગઈ. અંતરાને પણ ખબર નહોતી પડતી કે શું બોલવું. ગુલાલને કેવી રીતે સંભાળવી. એની સાથે સાથે એ પણ રડી પડી. થોડીવારે ગુલાલ શાંત થઈ પછી અંતરા જાતે એના માટે પાણી લેવા ગઈ, બહાર જઈને એણે કોઈકને ફોન કર્યો, ખૂણામાં જઈ સાવ ધીમેથી કોઈ સાંભળી કે જોઈ ના જાય એમ કોઈની સાથે વાત કરી અને પછી મોબાઈલને એના જિન્સના પોકેટમાં મૂકતી પાણીનો ગ્લાસ લઈ ગુલાલ પાસે પહોંચી ગઈ.